ఉమారుద్ర కోటేశ్వరస్వామి ఆలయము
శ్రీ ఉమారుద్ర కోటేశ్వరస్వామి ఆలయము శ్రీకాకుళం జిల్లా, శ్రీకాకుళం పట్టణం లోని ఒక ప్రాచీన దేవాలయం. ఇక్కడ కోటేశ్వరస్వామి (శివుడు) చిరకాలంగా భక్తుల కోర్కెలను తీర్చుతూ కొలువైయున్నారు.ఈ ఆలయం బలరాముడు నిర్మించిన ఆలయం అయినందున ప్రాముఖ్యాన్ని సంతరించుకుంది. శ్రీకాకుళం పట్టణంలో భాగమైన గుడివీధిలో ఈ ఆలయం ఉంది. ఈ ఆలయం లోని కోటేశ్వర స్వామి ఉత్తరాంధ్ర భక్తజనకోటికి అభయప్రదాతగా విలసిల్లుతున్నారు. ఈ దేవాలయం కూర్మనాథస్వామి దేవస్థానం, శ్రీకూర్మం నకు 12 కి.మీ దూరంలో ఉన్నది.ఈ దేవాలయం శ్రీకాకుళం పట్టణమున, నాగావళి నది ఒడ్డున గుడివీధిలో వేంచేసియున్న శ్రీశ్రీశ్రీ ఉమారుద్ర కోటేశ్వర స్వామి పంచాయతన "దేవాలయం". ద్వాపర యుగాంతమున శ్రీ బలరామునిచే ప్రతిష్ఠింపజేసారు.
కుదేరు
ఈ గ్రామములోని కావూరి వంశీయుల ఇలవేలుపు అయిన ఈ ఆలయంలో, వార్షిక ఉత్సవాలు, 2017,ఫిబ్రవరి-9వతేదీ బుధవారంనాడు మరియు 10వతేదీ గురువారంనాడు వైభవంగా నిర్వహించినారు. [2]
ఈ ఆలయంలో హనుమజ్జయంతి సందర్భంగా, 2017,మే-20వతేదీ శనివారం నుండి 24వతేదీ బుధవారం వరకు వివిధ ప్రతిష్ఠా కార్యక్రమాలు వైభవంగా నిర్వహించినారు. 22వతేదీ సోమవారంనాడు ఆలయ ప్రాంగణంలో, గణపతి, సాయిబాబా విగ్రహాల పునఃప్రతిష్ఠ, శ్రీ దత్తాత్రేయ విగ్రహ ప్రతిష్ఠ వైభవంగా నిర్వహించినారు. అనంతరం శ్రీ సోమేశ్వరస్వామివారికి రుద్రాభిషేకం నిర్వహించినారు. ఈ సందర్భంగా సాంస్కృతిక కార్యక్రమాలు ఏర్పాటుచేసినారు. 23వతేదీ మంగళవారంనాడు అమ్మవారికి సామూహిక కుంకుమార్చన, సాయంత్రం వేదసభ అనంతరం శ్రీ పార్వతీ సమేత శ్రీ సోమేశ్వరస్వామివారి శాంతికళ్యాణం నిర్వహించినారు. 24వతేదీ బుధవారంనాడు రుద్రప్రయాగ మహాపూర్ణాహుతి కార్యక్రమం నిర్వహించినారు. ఈ సందర్భంగా వచ్చిన ధర్మపురి, తుని శ్రీ మఠాధిపతి సచ్చిదానంద సరస్వతి స్వామి, శ్రీ దాసాంజ్మనేయస్వామివారికి మహా కుంభాభిషేకం నిర్వహించినారు. ఈ విగ్రహప్రతిష్ఠా కార్యక్రమాలలో చివరి రోజైన బుధవారంనాడు, భక్తులకు ఆశీర్వచనం, పండిత సత్కారం, అన్న సమారాధన కార్యక్రమాలు నిర్వహించినారు. [3]